钦定古今图书集成/明伦汇编/氏族典/第432卷 > 赵用贤〈孙士春〉
## 钦定古今图书集成/明伦汇编/氏族典/第432卷 > 赵用贤〈孙士春〉

按《明外史赵用贤传》：“用贤，字汝师，常熟人。父承谦，广
东参议。用贤举隆庆五年进士，选庶吉士。万历初，授
检讨。张居正父丧夺情，用贤抗疏谏，疏入，与杖除名。
用贤有女许御史吴之彦子镇，之彦惧及深结居正，
不为用贤礼，以激用贤。用贤怒，遂反币告绝。之彦大
喜，居正死之。明年，复故官，进右赞善，再迁右庶子，改”
南京祭酒。擢南京礼部右侍郎，改北部。二十一年以
争“三王并封”，语侵王锡爵，为所衔。会改吏部左侍郎，
与文选郎顾宪成辨论人才，群情益附锡爵，不便也。
用贤故所绝婚吴之彦者，锡爵里人，时以佥事论罢，
希锡爵旨，令其子镇讦用贤论财逐婿，遂免归。家居
四年卒。天启初，谥《文毅》。孙士春、士锦，崇祯十年同举
进士。士春，字景之，第三人及第，授编修。杨嗣昌夺情
视事，士春上疏言之，谪广东布政司照磨。后复故官。
终左中允。